jkorsvik/nowiki_second_scrape_merged huggingface dataset:
Kopinor

Kopinor er en norsk organisasjon for skribenter, utgivere og andre rettighetshavere til tekster, illustrasjoner og annet stoff som har blitt utgitt i forskjellige publikasjoner. Kopinor ble stiftet i 1980.
Kopinors hovedaktivitet består i å inngå og holde ved like avtaler med alle typer virksomheter i Norge om fotokopiering og lignende eksemplarfremstilling av opphavsrettslig beskyttet materiale. Kopinor krever inn vederlag for kopiering fra bøker, aviser, tidsskrift, noter og lignende og fordeler vederlaget til rettighetshaverne. Kopinors avtaler dekker blant annet grunnskole, videregående skole og høyere utdanning, statlig, fylkeskommunal og kommunal administrasjon, samt en rekke virksomheter innen industri, finans, advokater, revisjon med mer. 


== Medlemsorganisasjoner ==
Kopinor omfatter 22 medlemsorganisasjoner i Norge og ivaretar også rettighetene til utenlandske rettighetshavere.
Den Norske Fagpresses Forening
Den norske Forfatterforening
Den norske Forleggerforening
Forbundet Frie Fotografer
Grafill
Mediebedriftenes Landsforening
NOPA Norsk forening for komponister og tekstforfattere
Norges Fotografforbund
Norsk faglitterær forfatter- og oversetterforening
Norsk Journalistlag
Norsk Komponistforening
Norsk kritikerlag
Norsk Musikkforleggerforening
Norsk Oversetterforening
Norsk Redaktørforening
Norsk Revyforfatterforening
Norsk Tidsskriftforening
Norske Barne- og Ungdomsbokforfattere
Norske Billedkunstnere
Norske Dramatikeres Forbund
Norske Kunsthåndverkere
Ny Musikks Komponistgruppe


== Se også ==
Opphavsrett
Avtalelisens
TONO
Pensumtjeneste


== Referanser ==


== Eksterne lenker ==
Kopinors hjememside
Rafael Paasio

Rafael Paasio (født 6. juni 1903 i Uskela, død 17. mars 1980 i Åbo) var en finsk politiker. Han representerte Finlands sosialdemokratiske parti. Paasio var statsminister i to perioder, 1966–1968 og februar–september 1972. 
Sønnen Pertti Paasio har også vært aktiv politiker for samme parti, blant annet som riksdagsrepresentant og utenriksminister. 


== Referanser ==


== Eksterne lenker ==
«Rafael Paasio». Biografiskt lexikon för Finland (svensk). Helsingfors: Svenska litteratursällskapet i Finland. 2008–2011. URN:NBN:fi:sls-4151-1416928956757. 
(sv) Rafael Paasio hos Finlands riksdag 
(sv) Rafael Paasio hos Finlands statsråd
Syril Idrettslag

Syril Idrettslag er idrettslaget i Leikanger kommune. Idrettslaget ble etablert i 1906 under navnet Leikanger Skilag. Da flere idretter kom til endret laget navn til Systrond Idrettslag (Systrond IL), senere forkortet til Syril. Syril har tilbud innenfor fotball, friidrett og ski. Idrettslaget driver et eget skitrekk på Kleppa i Leikanger.
Siden 1993 har laget blant annet arrangert «Kjeringi Open» som er et «fjord-til-fjell»-arrangement i fire etapper: telemark, langrenn, løping og sykling. Arrangementet samler opptil 800 deltakare.


=== Tabell 2016 ===


== Håndball ==
Klubbens håndballag for kvinner spiller i 4. divisjon sesongen 2019/2020


== Eksterne lenker ==
Offisielt nettsted 
Kjeringi Open
Northrop T-38 Talon

Northrop T-38 Talon er et to-motors, to-seters, supersonisk treningsfly produsert av det amerikanske selskapet Northrop Corporation. Flyet ble utviklet på 1950-tallet og fløy første gang 10. mars 1959. Det er fremdeles i bruk av blant annet USAF, samt det portugisiske, tyrkiske og taiwanske flyvåpenet. I tillegg brukes flyet av NASA og Boeing som følgefly. Flyet er også i bruk av det tyske Luftwaffe. Alle Tyske fly er stasjonert på Sheppard AFB, Texas, USA
T-38 Talon dannet grunnlaget for jagerflyet Northrop F-5 Freedom Fighter, som fløy få måneder etter T-38. F-5 ble faset ut på i de fleste land slutten av 1990-tallet, men Talon er fortsatt i bruk som skole- og opplæringsfly.


== Spesifikasjoner (T-38C) ==


== Referanser ==


== Eksterne lenker ==
Northrop T-38 Talon
David Walliams

David Edward Walliams (født 20. august 1971) er en britisk forfatter, komiker og TV-programleder kjent som en av to hovedskuespillere i tv-serien Little Britain. Walliams har i samarbeid med Matt Lucas skapt serien, og i den spiller han mange roller, som for eksempel Ray McConey og den britiske statsministerens sekretær/hjelper, Sebastian og Carol Beer. I 2010 og 2011 spilte Walliams igjen med Lucas i BBC serien Fly med oss!.  
Walliams har gitt ut flere barnebøker.
I 2017 ble Walliams utnevnt til medlem (MBE) av Order of the British Empire.


== Bibliografi ==


=== Barnebøker ===
The Boy in the Dress (2008) - Utgitt på norsk som Gutten i kjolen (2016)
Mr Stink (2009)
Billionaire Boy (2010) - Utgitt på norsk som Den rikeste gutten i verden (2012)
Gangsta Granny (2011) - Utgitt på norsk som Gangster-bestemor (2013)
The Slightly Annoying Elephant (2013) - Utgitt på norsk som En ganske irriterende elefant (2014)
Ratburger (2012) - Utgitt på norsk som Rotteburger (2014)
Demon Dentist (2013) - Utgitt på norsk som Demontannlegen (2015)
The First Hippo on the Moon (2014) - Utgitt på norsk som Den første flodhesten på månen : basert på en sann historie (2015)
Awful Auntie (2014) - Utgitt på norsk som Tante Grusom (2016)
The bear who went boo! (2015) - Isbjørnen som sa bø! (2016)
Grandpa's Great Escape (2015) - Utgitt på norsk som Bestefar på rømmen (2017)
The World's Worst Children (2016) - Utgitt på norsk som Verdens verste barn (2017)
The Midnight Gang (2016) - Utgitt på norsk som Midnattsgjengen (2018)
There's a snake in my school (2016) - Utgitt på norsk som En slange på skolen! (2017)
The World's Worst Children 2 (2017) - Utgitt på norsk som Verdens verste barn (2018)
Bad Dad (2017)
The World's Worst Children 3 (2010)
The Ice Monster (2018)
Boogie Bear (2018)
Geronimo (2018)


== Referanser ==


== Eksterne lenker ==
David Walliams på Aschehougs hjemmeside Arkivert 4. oktober 2013 hos Wayback Machine.
(en) David Walliams på Internet Movie Database 
(sv) David Walliams i Svensk Filmdatabas 
(da) David Walliams på Filmdatabasen 
(da) David Walliams på Scope 
(fr) David Walliams på Allociné 
(en) David Walliams på AllMovie 
(en) David Walliams hos Rotten Tomatoes 
(en) David Walliams hos The Movie Database 
(en) David Walliams hos Behind The Voice Actors
Oz Fox

Oz Fox (født Richard Alfonso Martinez 18. juni 1961 i Whittier, California) er en amerikansk musiker. Han er mest kjent som gitaristen i det kristne heavy metal-bandet Stryper fra 80-tallet. 
Oz Fox har også spilt i Rags to Riches og Sin Dizzy, og for ikke lenge siden ble han medlem av bandet Bloodgood. Han bruker en svart- og gul-stripete Jackson Soloist Custom gitar.


== Eksterne lenker ==
Offisielt nettsted 
(en) Oz Fox på Discogs 
(en) Oz Fox på MusicBrainz 
(en) Oz Fox på MusicBrainz 
(en) Oz Fox på Songkick
Timothy Gaines

Timothy Gaines (født 15. september 1962 i Portland, Oregon) var tidligere medlem av det kristne metalbandet Stryper. Han var bandets første bassist og ble med i bandet i 1983 og tilførte raskt kvalitet til lydbildet med sitt spill på bassgitar, sin bakgrunnsvokal, og sitt spill på keyboard. 
Han deltok på platene The Yellow and Black Attack i 1984 og Soldiers Under Command i 1985. Men siden forlot han Stryper og deltok på en rekke andre prosjekter. I 1996 begynte han å samarbeide med Irene Kelly sine produksjoner. Han er nå gift med henne og bor i Tennessee. Selv om han hadde en vellykket reunion med Stryper i 2003, ble de enige om å fortsette hver for seg uten å etablere et fast samarbeid igjen.


== Eksterne lenker ==
Offisielt nettsted
Vladimir Brejtsjev

Vladimir Brejtsjev (bulgarsk: Владимир Брейчев; født 16. desember 1958 i Samokov) er en bulgarsk tidligere skihopper. Han deltok internasjonalt (hoppuka og verdenscupen) mellom 1977 og 1992.
Brejtsjev debuterte i hoppuka med 40. plass i Oberstdorf 30. desember 1977. Hans beste plassering i hoppuka og verdenscupen var 7. plass i storbakken i Planica i 1990. Sammenlagt i verdenscupen var hans beste sesong 34. plass i 1989/90-sesongen. Samme sesong oppnådde han sin beste sammenlagtplassering i hoppuka med 25. plass.
Han deltok i VM i 1978, 1985, 1987, 1989 og 1991. Hans beste individuelle plassering i VM var 28. plass i normalbakke i Seefeld i 1985. Bulgaria med Brejtsjev på laget ble sist av 17 lag i lagkonkurransen i Oberstdorf i 1987. Han var med i OL i 1984, 1988 og 1992. Hans beste resultat i OL var 19. plass i normalbakken i Sarajevo i 1984.


== Referanser ==


== Kilder ==
(en) Vladimir Brejtsjev – Olympedia 
(en) Vladimir Brejtsjev – Sports-Reference (OL-resultater – arkivert) 
(en) Vladimir Brejtsjev – FIS (alpint) 
(en) Vladimir Brejtsjev – FIS (skihopping) 
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
Fairytale of New York

«Fairytale of New York» er en julesang av den irske folk/punk-gruppen The Pogues. Sangen er skrevet av Pogues-medlemmene Jem Finer og Shane MacGowan. Den ble først sluppet på singel i 1987 og var deretter med på albumet If I Should Fall from Grace with God fra 1988. I tillegg til The Pogues deltar den britiske sangerinnen Kirsty MacColl og sangen er en duett mellom henne og Shane MacGowan. Sangen har blitt kåret til «tidenes beste julesang» av den britiske musikkanalen VH-1.Sangen handler om to irske immigranter, som treffes i New York og blir forelsket. Mannen sitter i fyllearresten på julaften og minnes det turbulente forholdet, der forhåpningene om en lys fremtid ble ødelagt av alkohol- og narkotikamisbruk. MacColls lyse, melodiøse røst står i kontrast til MacGowans, og teksten er tildels bitter: «You scumbag, you maggot, you cheap lousy faggot, happy Christmas your arse I pray God it's our last». Tekststykket «Sinatra was swinging» antyder at historien utspiller seg en eller annen gang etter andre verdenskrig. Tittelen, tatt fra J. P. Donleavys roman A Fairy Tale of New York, ble valgt etter at sangen ble ferdigskrevet og innspilt.
Sangen er ved enkelte anledninger blitt sensuert på grunn av enkelte ord i teksten. Blant annet bestemte BBC Radio 1 seg for å sende en sensurtert versjon av sangen i desember 2007 hvor ordene slut (slang for tøs) og faggot (slang for homse) var utelatt. Etter mange protester fra lytterne gikk kanalen tilbake til den originale versjonen etter et par dager.


== Coverlåter ==
I 2001 fremførte den norske revygruppen Adamseplene en norsk versjon av sangen.I 2012 ga Katzenjammer og Ben Caplan, sammen med Trondheimsolistene, ut en cover av låten, som ble møtt med blandet kritikk fra publikum.


== Kuriositeter ==
I musikkvideoen spiller Matt Dillon politimannen som burer inne Shane MacGowan. Dillon har flere år senere sagt at det var det beste øyeblikket i karrieren hans, da han er en stor Pogues-fan.
Teksten nevner at New York-politiets kor synger Galway Bay. NYPD har ikke et eget kor, men de har et sekkepipeorkester som var med da musikkvideoen til sangen ble spilt inn.


== Referanser ==


== Eksterne lenker ==
ThePogues.com – Fairytale of New York, tekst og nedlastbar musikksnutt
The Knife

The Knife er en svensk duo som lager elektronisk musikk. Bandet består av søsknene Olof Dreijer og Karin Dreijer Andersson, som også eier sitt eget plateselskap. Ved siden av The Knife har hver av dem holdt på med egne soloprosjekter; Karin under aliaset Fever Ray, og Olof med scenenavnet Oni Ayhun. Karin Dreijer Andersson er særlig kjent i Norge for å ha bidratt med vokal på tre kjente Röyksopp-låter, «What Else Is There?», «This Must Be It» og «Tricky Tricky».
Etter utgivelsen av Deep Cuts i 2004 vant bandet pris under den svenske Grammisgalan for beste popgruppe, men boikottet seremonien som en protest mot den mannlige dominansen i musikkindustrien. Etter utgivelsen av Silent Shout i 2006 vant de pris i alle seks kategorier de var nominert i, deriblant Årets album og Årets artist.
The Knife viser seg sjelden i media, og skulle opprinnelig heller ikke spille konserter. Deres første livekonsert fant sted på Institute of Contemporary Arts (ICA) i London våren 2005, der de opptrådte med låter fra 2006-albumet Silent Shout. I forbindelse med utgivelsen Shaking The Habitual er bandet igjen akutelle med turné i 2013.


== Diskografi ==


=== Album ===
2013 – Shaking The Habitual
2010 - Tomorrow, In A Year
2006 – Silent Shout
2003 – Hannah med H Soundtrack
2003 – Deep Cuts
2001 – The Knife


=== Singler ===
2013 – A Tooth For An Eye
2013 – Full Of Fire
2006 – Like A Pen
2006 – We Share Our Mothers Health
2006 – Marble House
2006 – Silent Shout
2004 – Pass This On
2003 – Handy-Man
2003 – You Take My Breath Away
2002 – Heartbeats
2002 – Nedsvärtning
2002 – Got 2 Let U
2001 – N.Y. Hotel
2000 – Afraid of You


== Eksterne lenker ==
(en) Offisielt nettsted 
(en) The Knife – kategori av bilder, video eller lyd på Commons 
(en) The Knife på Internet Movie Database 
(da) The Knife på Filmdatabasen 
(en) The Knife på Apple Music 
(en) The Knife på Discogs 
(en) The Knife på MusicBrainz 
(en) The Knife på SoundCloud 
(en) The Knife på Spotify 
(en) The Knife på Songkick 
(en) The Knife på Last.fm 
(en) The Knife på Genius — sangtekster 
(en) The Knife på AllMusic
Geir Hallgrímsson

Geir Hallgrímsson (født 16. desember 1925, død 1. september 1990) var en islandsk politiker. Han var Islands statsminister fra 28. august 1974 til 1. september 1978. Hallgrímsson var også Reykjavíks borgermester fra 1959 til 1972. Han satt i Alltinget etter Bjarni Benediktssons død i 1970 og satt frem til 1983. Han var dessuten Islands utenriksminister fra 1983 til 1986.


== Referanser ==
Westbourne

Westbourne er en av Londons nå overbygde elver, sideelv til Themsen fra nord. Elvas eldste kjente navn var Kilburn (Cye Bourne, «kongsbekken»); på visse strekninger og til forskjellige tider har den også gått under navn som Bayswater, Ranelagh og Serpentine River. Westbourne er avleda av den eldste bebyggelsen omkring Westbourne green, som lå West of Bourne – «vest for bekken». Westbourne er i dag i sin helhet lagt i kulvert.
Westbourne kommer fra Hampstead og renner sørover gjennom bydelen Kilburn, som opprinnelig var navnet på elva i dette området. Den renner langs Kilburn Park Road og Shirland Road, gjennom området Bayswater rett vest for Paddington stasjon og inn i Hyde Park. Bayswater har navn etter Bayards Watering, som skal ha vært et sted for vanning av hester der vegen mellom London og Uxbridge kryssa Westbourne.
Gjennom Hyde Park manifesterer Westbourne seg som den langstrakte dammen Long Water/Serpentine, anlagt i 1730 ved oppdemming av Westbourne i sørenden av parken. I virkeligheten går ikke Westbournes forurensa vann lenger inn i dammen; den får tvert imot vannet sitt fra Themsen.
Westbourne forlater Hyde Park ved Knightsbridge, som opprinnelig var ei bru over elva. Herfra og ut i Themsen danner den grensa mellom bydelene Westminster og Kensington and Chelsea. Den renner ut i Themsen ca. 300 m ovenfor Chelsea Bridge, gjennom et rør som fortsatt er synlig ved lavvann. Bourne Street like ved Sloane Square er et minne om Westbourne. Ved Sloane Square undergrunnsstasjon kan Westbourne ses (og høres) i et kolossalt rør over skinnegangen.
På 1400-tallet ble Westbourne tatt i bruk som drikkevannskilde for London, og det ble lagt rør av uthulte trestokker fram til vannposter i City. Utover på 1700-tallet ble Westbourne mer og mer tilgrisa av kloakk, og ikke lenger brukbar som vannkilde.
Ved utbygginga av Belgravia, Chelsea og Paddington ble Westbourne litt etter hvert lagt i rør, et arbeid som var fullført i 1850-åra.


== Eksterne lenker ==
Underjordisk vandring i Westbourne-kloakken. Gammelt kart vedlagt.
Fylkesvei 2100

Fylkesvei 2100 går mellom Holtsjøen og sentrum i Våler.
Frem til 2019 hadde veien betegnelsen fylkesvei 496 (Hedmark).


== Kommuner og knutepunkter ==

 VålerHoltsjøvegen 

Ranumsvegen 

Svenskevegen 

Glesmyrvegen 

Erstattet av riksvei 2 rundt 100 m


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2100
(no) Statens vegvesen – trafikkmeldinger
Fylkesvei 2116

Fylkesvei 2116 går mellom Rokkerud og Kavlerud i Våler.
Frem til 2019 hadde veien betegnelsen fylkesvei 508 (Hedmark).


== Kommuner og knutepunkter ==

 VålerVålgutua 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2116
(no) Statens vegvesen – trafikkmeldinger
Emmy Noether

Amalie Emmy Noether (født 23. mars 1882 i Erlangen i Bayern i Tyskland, død 14. april 1935 i Bryn Mawr i Pennsylvania i USA) var en tyskfødt matematiker. Einstein skal ha sagt om henne at hun var en av de mest kompetente matematikerne som levde, og at hun var det mest signifikante matematiske geniet som var produsert siden kvinner fikk tilgang til høyere utdanning. Noether hadde en dyptgående innsikt som hun brukte til å utvikle elegante abstraksjoner. 


== Liv og virke ==


=== Bakgrunn ===
Noether ble født i Erlangen i Tyskland, hvor faren var professor i matematikk. Hun hadde en yngre bror, Fritz Noether, som også var matematiker. I motsetning til mange andre store matematikere, viste ikke Noether noen særlig interesse for matematikk da hun var yngre. Som tenåring var hun mest interessert i musikk og dans. 
Selv om Universitetet i Erlangen ikke tillot kvinnelige studenter på denne tiden, fikk Emmy lov til å følge undervisningen. I 1904 ble det endelig tillatt for kvinner å studere ved Universitetet i Erlangen, og da ble Emmy straks student i matematikk. Tre år senere tok hun doktorgraden med Paul Gordan som veileder.


=== Matematiker ===
Hun leverte en rekke viktige publikasjoner som ga henne et godt rykte. I 1915 flyttet hun til Göttingen, men Universitetet i Göttingen nektet å la henne undervise der. En av hennes kollegaer ved universitetet var den kjente matematikeren David Hilbert, og han annonserte kursene hennes i universitetets timeplan under sitt eget navn. Det oppsto flere stridigheter ved universitetet, men til slutt ble hun tatt opp som fullverdig medlem av fakultetsstaben i 1919. 
I 1933 flyktet Emmy fra Tyskland. De nazistiske raselovene forbød henne å undervise ved universitetet. Hun slo seg ned i USA og begynte å undervise ved Bryn Mawr College. Hun døde her under mystiske omstendigheter i 1935. Emmy ble aldri gift, og hun hadde ingen slektninger i USA. Hennes yngre bror, Fritz Noether, flyktet fra det tyske Nazi-regimet til Sovjetunionen i 1934. Han ble skutt for anti-sovjetisk propaganda i 1941.


=== Noethers matematikk ===
Noethers setning er et sentralt resultat i teoretisk fysikk som uttrykker en-til-en korrespondansen mellom symmetrier og konservasjonslover.
Lasker-Noether-setningen er et viktig resultat innen kommutativ algebra.
Sammen med Emil Artin og Helmut Hasse grunnla hun en teori som kalles for sentrale enkle algebraer (central simple algebras).


== Publikasjoner ==
Emmy Noether, Abstrakter Aufbau der Idealtheorie in algebraischen Zahl- und Funktionenkörpern, Mathematische Annalen 96  (1927) s. 26-61


== Referanser ==


== Eksterne lenker ==
Emmy Noether – MacTutor History of Mathematics archive
Felix Hausdorff

Felix Hausdorff (født 8. november 1868 i Breslau, død 26. januar 1942 i Bonn) var en tysk matematiker. Hausdorff blir sett på som en av grunnleggerne av moderne topologi, og han leverte viktige bidrag til gruppeteori, funksjonsteori og flere andre områder av matematikken.


== Referanser ==


== Eksterne lenker ==
Felix Hausdorff – MacTutor History of Mathematics archive
(de) Liste over forelesninger ved Universitetet i Leipzig (sommersemestret 1896 til sommersemestret 1910)
August Oddvar

August Oddvar (født 1. august 1877 i Kristiania, død 17. mars 1964 i Oslo) var en norsk skuespiller og en av de fremste norske skuespillerne i første halvdel av 1900-tallet. Hans karriere ved Nationaltheatret varte i 60 år.
Oddvars første rolle ved Nationaltheatret, i 1899, var som Otar Birthing i Sigurd Jorsalfar av Bjørnstjerne Bjørnson. Den siste rollen, i 1959, var som Oberst Grayson i Han som sa nei av Axel Kielland. 
Han er gravlagt på Vår Frelsers gravlund i Oslo.


== Utmerkelser ==
Oddvar mottok Statens kunstnerlønn fra 1953. I 1939 ble han utnevnt til ridder av 1. klasse av St. Olavs Orden og til kommandør i 1956. Han var også ridder av den islandske falkeorden.Han fikk Teaterkritikerprisen i 1951/52 for rollen som Cæsar i Georg Bernhard Shaws Cæsar og Cleopatra ved Nationaltheatret.

		


== Referanser ==


== Eksterne lenker ==
(en) August Oddvar – kategori av bilder, video eller lyd på Commons 
(no) August Oddvar hos Nationaltheatret 
(no) August Oddvar hos Sceneweb 
(no) Bilder av August Oddvar, Oslo museum
Stefan Banach

Stefan Banach (født 30. mars 1892 i Kraków, død 31. august 1945 i Lvov i Ukrainske SSR i Sovjetunionen) var en dyktig matematiker fra Polen. Han var en av de viktigste personene i den såkalte Lwow-skolen i matematikk i Polen før krigen. Som matematiker var han i stor grad selvlært, og hans geni ble tilfeldigvis oppdaget av Juliusz Mien og senere av Hugo Steinhaus. 
Da 2. verdenskrig startet var Banach president i Polens matematiske selskap og professor ved Universitetet i Lwow. Siden han var korresponderende medlem av Vitenskapsakademiet i Ukraina og på god fot med sovjetiske matematikere, fikk han beholde stillingen sin til tross for Sovjetunionens invasjon av byen i 1939. Banach overlevde den påfølgende brutale tyske okkupasjonen fra juli 1941 til februar 1944. Helsen hans ble dårligere under okkupasjonen, og han utviklet lungekreft. Etter krigen ble Lwow innlemmet i Sovjetunionen, og Banach døde der. Han er gravlagt ved Lychakivskyj-gravplassen. 


== Referanser ==


== Eksterne lenker ==
Stefan Banach – MacTutor History of Mathematics archive
Fylkesvei 2088

Fylkesvei 2088 går mellom Rokkerud i Våler og Sønsterud i Åsnes.
Frem til 2019 hadde veien betegnelsen fylkesvei 455 (Hedmark).


== Kommuner og knutepunkter ==

 VålerSvenskevegen 

 ÅsnesØstre Gjesåsveg 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2088
(no) Statens vegvesen – trafikkmeldinger
Iwao Takamoto

Iwao Takamoto (1925–2007) var en japansk-amerikansk filmprodusent, regissør og tegnefilmskaper. Han er mest kjent for å ha skapt TV- og tegneserie-figuren Scooby-Doo.
Takamotos foreldre ble født i Hiroshima i Japan, men flyttet til USA før han ble født. Etter angrepet på Pearl Harbor ble hans foreldre, som så mange andre, sendt til interneringsleire for japanere.Takamoto begynte sin animatørkarriere i Disney Studios i 1947, hvor han blant annet jobbet med filmer som Tornerose og Peter Pan. I 1961 begynte han ved Hanna-Barberas animasjonsstudio. Det var på slutten av 1960-tallet at Takamoto designet Scooby-Doo, hans kompanjong Shaggy og deres venner Velma, Daphne og Fred. Han designet også enkelte figurer for seriene The Jetsons og The Flintstones.  
Takamoto døde av hjerteinfarkt i 2007, 81 år gammel.


== Referanser ==


== Eksterne lenker ==
(en) Iwao Takamoto på Internet Movie Database 
(sv) Iwao Takamoto i Svensk Filmdatabas 
(da) Iwao Takamoto på Filmdatabasen 
(fr) Iwao Takamoto på Allociné 
(en) Iwao Takamoto på AllMovie 
(en) Iwao Takamoto hos The Movie Database
Fylkesvei 4682

Fylkesvei 4862 (Fv4862) går mellom Hjelmelandsvågen og Laugaland i Hjelmeland kommune i Rogaland. 
Den kommunale vegen mellom Laugaland og Tøtlandsvik var opprinnelig del av fylkesvegen.
Frem til 2019 hadde veien betegnelsen fylkesvei 660. Samtidig med endringen ble veien forlenget til Funningsland med den tidligere fylkesvei 647.


== Kommuner og knutepunkter ==

 Hjelmeland
Fundingslandsvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4862
(no) Statens vegvesen – trafikkmeldinger
Niccolò Fontana Tartaglia

Niccolò Fontana Tartaglia (født 1499 i Brescia, død 13. desember 1557 i Venezia) var en italiensk matematiker, ingeniør, landmåler og bokholder. Han publiserte mange bøker, inkludert de første italienske oversettelsene av Arkimedes og Euklid. Tartaglia var den første som brukte matematikk til å studere kanonkulers bane, og hans arbeider ble senere bekreftet av Galileos studier av legemer i fritt fall.


== Referanser ==


== Eksterne lenker ==
Niccolo Fontana Tartaglia – MacTutor History of Mathematics archive